b'\n_START_ARTICLE_\nToivo Tarvas\n_START_PARAGRAPH_\nArmas Toivo Tarvas (sukunimi aikaisemmin Dahlman; 23. maaliskuuta 1883, Helsinki \xe2\x80\x93 10. joulukuuta 1937, Helsinki) oli suomalainen kirjailija. Tarvas k\xc3\xa4ytti my\xc3\xb6s salanimi\xc3\xa4 Harri Kangas, Janne Kreivil\xc3\xa4, Otto W. Siilivaara ja T.T-s. _NEWLINE_Tarvaksen vanhemmat olivat muurari Frans Fredrik Dahlman ja Amanda Helenius. H\xc3\xa4nen ottois\xc3\xa4ns\xc3\xa4 oli senaattori Ossian Wuorenheimo. Tarvas p\xc3\xa4\xc3\xa4si ylioppilaaksi Suomalaisesta normaalilyseosta 1904 ja opiskeli Helsingin yliopistossa valmistuen filosofian kandidaatiksi 1912 ja maisteriksi 1916._NEWLINE_Tarvas oli Suomalaisen Kirjakaupan osastonjohtaja 1925-1930 ja h\xc3\xa4n toimi my\xc3\xb6s vakuutusalalla._NEWLINE_Tarvas julkaisi useita kertomus- ja novellikokoelmia (Kohtalon tuulissa, H\xc3\xa4vi\xc3\xa4v\xc3\xa4\xc3\xa4 Helsinki\xc3\xa4, Helsinkil\xc3\xa4isi\xc3\xa4, Kadun lapsia) joissa kuvattiin el\xc3\xa4m\xc3\xa4\xc3\xa4 1900-luvun alun Helsingiss\xc3\xa4. H\xc3\xa4n k\xc3\xa4ytti n\xc3\xa4iss\xc3\xa4 kirjoissaan my\xc3\xb6s Stadin slangia._NEWLINE_Toivo Tarvas oli naimisissa 1916\xe2\x80\x931922 lasten- ja nuortenkirjailija Aili Somersalon kanssa.'